Γεια σας, με λένε Μαριάννα Κουτουλάκη και κατοικώ στα Χανιά στην Κρήτη.

* Ο **χαρακτήρας** μου είναι ευγενικός, φιλικός, υπομονετικός, ήσυχος.
* Η ηλικία μου είναι 13,5 χρονών.
* Η **οικογένεια** μου αποτελείται από 5 άτομα (πατέρας, μητέρα, αδελφός, αδελφή και εγώ). Τα 2 αδέλφια μου είναι μεγαλύτερα, έχουν τελειώσει τις σπουδές τους, εργάζονται και μένουν μόνιμα στο εξωτερικό. Έτσι είμαι με τους γονείς μου στο σπίτι.
* Τα **ενδιαφέροντά** μου είναι υπολογιστές (προγραμματισμός). Στον ελεύθερο μου χρόνο συνήθως πηγαίνω για περπάτημα με τους γονείς μου ή τις φίλες μου.
* Το **σπίτι** μου βρίσκεται σε πολυκατοικία και το διαμέρισμα μας βρίσκεται στον 4ο όροφο.
* Ο **ύπνος** μου είναι ήρεμος και προτιμώ να κοιμάμαι σε ψηλό μαξιλάρι.
* Το **σχολείο** μου βρίσκεται στην περιοχή Νέα Χώρα Χανίων όπου εκεί φοιτούμε περίπου 300 παιδιά και στις 3 τάξεις που έχει το γυμνάσιο μας. Είμαι β’ γυμνασίου και η **τάξη** μου είναι στον 1ο όροφο με θέα τη θάλασσα.
* Οι **συνήθειες** μου είναι να ακούω μουσική και να διαβάζω βιβλίο πριν κοιμηθώ.
* Για την **εξωτερική εμφάνιση** μπορείτε να δείτε την φωτογραφία μου από κάτω.
* Έχουμε 2 σκυλιά και βρίσκονται στο χωριό μας.
* Το πρωινό μου είναι συνήθως άπαχο γάλα με δημητριακά ή χυμό ροδάκινο με τοστ (τυρί και γαλοπούλα). Λόγω αφαίρεσης χολής δεν κάνει να τρώω λιπαρά φαγητά. Τα **φαγητά που μου αρέσουν να τρώω** είναι στήθος κοτόπουλο με πατάτες στον φούρνο, μακαρόνια με κιμά ή μοσχαράκι, πατάτες τηγανιτές με στήθος κοτόπουλο ή μπριζόλα και φασολάκια πράσινα-κοκκινιστά.

Αυτή είναι μία γενική εικόνα που αντιπροσωπεύει εμένα και εύχομαι καλή συνάντηση.

Με εκτίμηση, Μαριάννα Κουτουλάκη.